<b>ורז"ל <small>(יומא עה.)</small> דרשו והנשיאים הביאו מלשון עננים,</b> כמו נשיאים ורוח וגו' <small>(משלי כה יד)</small> ואמרו שהעננים הביאו אבני השהם. ונ"ל ע"ד ארז"ל <small>(תענית ח:)</small> אין הגשמים נעצרים כי אם על פוסקי צדקה ברבים ואינן נותנים שנאמר נשיאים ורוח וגשם אין איש מתהלל במתת שקר, וא"כ במקום שאין נותנים הנדבה אין הנשיאים מורידין כלום, אבל כאן שכל אחד נתן נדבתו ע"כ נאמר והנשיאים הביאו וגו' כי הנשיאים נתנו גשמם בעתם והיתה הברכה משתלחת בכל מעשה ידיהם עד שהיו קונים אבני שהם וכל אבן יקר ע"י רוב עושר שהשפיעו להם הנשיאים. או שהיו הנשיאים שואבים המים מן קרקעית הים מקום שאבני שהם מצויין שם.

